62018TJ0519_INF
Rozsudok Všeobecného súdu (ôsma rozšírená komora) z 30. júna 2021 – Global Silicones Council a i./ECHA
(vec T‑519/18)
„REACH – Zostavenie zoznamu identifikovaných látok navrhovaných na zahrnutie do prílohy XIV nariadenia (ES) č. 1907/2006 – Zaradenie oktametylcyklotetrasiloxánu (D4), dekametylcyklopentasiloxánu (D5) a dodekametylcyklohexasiloxánu (D6) na tento zoznam – Články 57 a 59 nariadenia (ES) č. 1907/2006 – Príloha XIII nariadenia č. 1907/2006 – Určenie na základe váhy dôkazov – Zjavne nesprávne posúdenie – Proporcionalita“
1.
Aproximácia právnych predpisov – Registrácia, hodnotenie a autorizácia chemických látok – Nariadenie REACH – Látky vzbudzujúce veľké obavy – Postup identifikácie – Voľná úvaha orgánov Únie – Rozsah – Súdne preskúmanie – Hranice – Zjavný omyl, zneužitie právomoci alebo zjavné prekročenie hraníc voľnej úvahy
[nariadenie Európskeho parlamentu a Rady č. 1907/2006, článok 1 ods. 1, článok 57 písm. d) a e), článok 59 a príloha XIII]
(pozri body 51, 52, 53, 54, 294)
2.
Aproximácia právnych predpisov – Registrácia, hodnotenie a autorizácia chemických látok – Nariadenie REACH – Látky vzbudzujúce veľké obavy – Postup identifikácie – Hodnotenie nebezpečenstiev spojených s vnútornými vlastnosťami látky – Kritériá posúdenia
(nariadenie Európskeho parlamentu a Rady č. 1907/2006, články 57 a 59 a prílohy XIII a XV)
(pozri body 116, 133)
3.
Aproximácia právnych predpisov – Registrácia, hodnotenie a autorizácia chemických látok – Nariadenie REACH – Látky vzbudzujúce veľké obavy – Postup identifikácie – Klasifikácia na základe vlastností zložiek – Prípustnosť – Podmienka – Zohľadnenie miery obsahu predmetných zložiek a ich chemických účinkov – Látky, ktoré majú perzistentné, bioakumulatívne a toxické vlastnosti alebo veľmi perzistentné a veľmi bioakumulatívne vlastnosti – Hodnotenie na základe vlastností zložiek – Prípustnosť – Uplatnenie koncentračných limitov na účely hodnotenia – Prípustnosť
[nariadenie Európskeho parlamentu a Rady č. 1907/2006, článok 14 ods. 2 písm. f), článok 31 ods. 3 písm. b), článok 56 ods. 6 a článok 57 písm. d) a e) a príloha XIII]
(pozri body 265, 266, 273)
4.
Žaloba o neplatnosť – Akty, ktoré možno napadnúť žalobou – Pojem – Akty so záväznými právnymi účinkami – Prípravné akty – Vylúčenie – Rozhodnutie Európskej chemickej agentúry (ECHA), ktorým sa D4, D5 a D6 identifikujú ako látky vzbudzujúce veľké obavy – Akt, ktorý zakladá právne účinky – Začlenenie
[článok 263 prvý odsek ZFEÚ; nariadenie Európskeho parlamentu a Rady č. 1907/2006, článok 57 písm. d) a e) a článok 59]
(pozri body 277, 278)
5.
Aproximácia právnych predpisov – Registrácia, hodnotenie a autorizácia chemických látok – Nariadenie REACH – Látky vzbudzujúce veľké obavy – Postup identifikácie – Rozhodnutie Európskej chemickej agentúry (ECHA), ktorým sa D4, D5 a D6 identifikujú ako látky vzbudzujúce veľké obavy – Porušenie zásady proporcionality – Neexistencia
(nariadenie Európskeho parlamentu a Rady č. 1907/2006, článok 59)
(pozri body 293, 295, 296)
6.
Aproximácia právnych predpisov – Registrácia, hodnotenie a autorizácia chemických látok – Nariadenie REACH – Látky vzbudzujúce veľké obavy – Postup identifikácie – Odlišná a nezávislá povaha vo vzťahu k postupu hodnotenia – Určenie na základe váhy dôkazov
(nariadenie Európskeho parlamentu a Rady č. 1907/2006, odôvodnenia 19 až 21 a 69 a články 57 a 59)
(pozri body 297, 298, 301, 303, 307, 308)
Predmet
Návrh založený na článku 263 ZFEÚ, ktorého predmetom je čiastočné alebo úplné zrušenie rozhodnutia ECHA z 27. júna 2018 o zaradení oktametylcyklotetrasiloxánu (D4), dekametylcyklopentasiloxánu (D5) a dodekametylcyklohexasiloxánu (D6) na zoznam identifikovaných látok navrhovaných na zahrnutie do prílohy XIV nariadenia Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 2006, s. 1)
Výrok
1.
Žaloba sa zamieta.
2.
Global Silicones Council a ďalší žalobcovia, ktorých mená sú uvedené v prílohe, znášajú svoje vlastné trovy konania a sú povinní nahradiť trovy konania, ktoré vynaložila Európska chemická agentúra (ECHA).
3.
Spolková republika Nemecko, Európska komisia a American Chemistry Council, Inc. (ACC), znášajú každý svoje vlastné trovy konania.